Publication: Magyar Közlöny
Issue: MK-2000-50 (Year: 2000, Number: 50)
Era: 1990-2004
Section: A közúti közlekedésről szóló 1988. évi I. törvény 48. §
Paragraph Index: 146

(1) Az MR 2. §-ának (1) bekezdése helyébe a következő rendelkezés lép: „(1) A rendelet alkalmazásában jármű: a gépjármű, a mezőgazdasági vontató, a lassú jármű, ezek pótkocsija, a segédmotoros kerékpár, a kerékpár, az állati erővel vont jármű és a kézikocsi. A járművekkel kapcsolatos fogalmakra — a rendelet Függelékeiben meghatározott eltérésekkel — a közúti közlekedés szabályairól szóló 1/1975. (II. 5.) KPM—BM együttes rendeletben, valamint a közúti járművek műszaki megvizsgálásáról szóló 5/1990. (IV. 12.) KöHÉM rendeletben (a továbbiakban: ER) meghatározottakat kell alkalmazni. A járművek egyes kategóriáit a rendelet Függelékei határozzák meg.”

Source: https://magyarkozlony.hu/hivatalos-lapok/4af589b22c4ed07f51c1c6ac9dd835ba5ec40efe/dokumentumok/8794d4a573d290d805b1125a2746b764d14295f9/letoltes